ผลกระทบหลังรัฐบาลมีคำสั่งห้ามนั่งทานอาหารในร้าน / ตัวเลขนักท่องเที่ยวและเที่ยวบินหลังเปิด Phuket sand box / การลดเพดานดอกเบี้ย ธปท./วันนี้คาด SET กรอบ 1,575-80 จุด แนะ BCH
28 มิถุนายน 2564

ผลกระทบหลังรัฐบาลมีคำสั่งห้ามนั่งทานอาหารในร้าน / ตัวเลขนักท่องเที่ยวและเที่ยวบินหลังเปิด Phuket sand box / การลดเพดานดอกเบี้ย ธปท / OPEC+ / บาทอ่อน 

สำหรับปัจจัยในประเทศติดตามผลกระทบหลังรัฐบาลมีคำสั่งห้ามนั่งทานอาหารในร้านใน กทม. และปริมณฑล เริ่ม 28 มิ.ย. คาดว่าตัวเลข apple mobility ใน กทม. อาจปรับตัวลงจากระดับปัจจุบันที่ -41% เทียบระดับก่อนโควิด-19 ไปเท่ากับช่วงเดือน พ.ค. ที่ -60% 

ติดตามตัวเลขนักท่องเที่ยวและเที่ยวบินหลังเปิดโครงการ Phuket sand box ขณะนี้มีเที่ยวบินระหว่างประเทศที่คอนเฟิร์มแล้วประมาณ 108 เที่ยวบินในเดือน ก.ค. จากระดับ 55 เที่ยวบินในเดือน เม.ย. และ 49 เที่ยวบินในเดือน พ.ค. นอกจากนี้อาจต้องมาดูว่า ตารางบินฤดูหนาว หรือ winter schedule กลับมาคึกคักขึ้นหรือไม่ด้วย 

รวมถึงติดตามผลกระทบต่ออุตสาหกรรมรับเหมา อสังหาฯ และวัสดุก่อสร้าง หลังศบค.สั่งปิดแคมป์คนงานก่อสร้างชั้วคราว 1 เดือนจากสถานการณ์การแพร่ระบาดโควิด-19 ทั้งนี้นายกสมาคมอุตสาหกรรมก่อสร้างไทประเมินความเสียหายต่ออุตสาหกรรมการก่อสร้างทั้งระบบประมาณ 10,000 ล้านบาท หากมีการปิด 1 เดือน 

อีกประเด็นในประเทศคือการลดเพดานดอกเบี้ย ติดตาม ธปท.เรียกผู้ประกอบการ “บัตรเครดิต-สินเชื่อส่วนบุคคล-จำนำทะเบียน” หารือด่วนรับนโยบายนายกรัฐมนตรี “ลดดอกเบี้ย” ลดภาระประชาชน สั่งธนาคาร-น็อนแบงก์ส่งข้อมูลงบกำไรขาดทุนสินเชื่อย้อนหลัง 2 ปี วิเคราะห์ต้นทุน วงในคาดเห็นปรับเพดานดอกเบี้ยลง 2-3% แบงก์เสนอขยายมาตรการพักหนี้รายย่อยถึงปี’65 แทน 

ภาพต่างประเทศ ติดตามผลการประชุม OPEC ในวันที่ 1 ก.ค. เรื่องระดับการผลิตในเดือน ส.ค. หลังจากที่กลุ่มเพิ่ม supply ออกมามากขึ้น 2.1 ล้านบาร์เรลต่อวันระหว่าง พ.ค.-ก.ค. 2564 ทั้งนี้กลุ่มมีการลด supply 9.7 ล้านบาร์เรลต่อวันปี 2020 และลดลดเหลือ 5.8 ล้านบาร์เรลในเดือน ก.ค. 2021 นอกจากนี้ให้ติดตามท่าทีของสหรัฐฯ และอิหร่าน ต่อนโยบายนิวเคลียร์ซึ่งหากตกลงกันได้คาดจะมี supply จากอิหร่านการส่งออกของอิหร่านประมาณ 1 ล้านบาร์เรลต่อวันในระยะ 6 เดือนจาก Strategic reserve 

ส่วนค่าเงินติดตามทิศทางค่าเงินบาทที่ล่าสุดอ่อนตัวลงมาที่ 31.83 บาทต่อดอลลาร์จากทิศทางนโยบายการเงินของสหรัฐฯที่กำลังเข้มงวดขึ้น มองเป็นบวกกับกลุ่มส่งออกอาหาร ชิ้นส่วนยานยนต์ และอิเล็กทรอนิกส์ 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET เคลื่อนไหวกรอบ 1,575-80 จุด แนะ BCH 

หุ้นแนะนำ BCH (พื้นฐาน 22.50 บาท) เราคาดว่า BCH รวมถึง CHG จะสามารถเพิ่มกำลังการรองรับเตียงผู้ป่วยในได้ในสถานการณ์ปัจจุบันเพราะเป็นโรงพยาบาลเครือข่ายและให้บริการตรวจหาเชื้อโควิด-19 อย่างต่อเนื่อง, อัตราการฉีดวัคซีนยังอยู่ในระดับต่ำในเดือน มิ.ย. จากอุปทานวัคซีนที่จำกัดแต่เราคาดว่าตัวเลขผู้ฉีดวัคซีนจะสูงขึ้นหลังเดือน มิ.ย. 

รายงานตัวเลขเศรษฐกิจ วันจันทร์ ติดตาม ตัวเลขผลผลิตภาคอุตสาหกรรมของไทยเดือน พ.ค.วันอังคาร ติดตาม ตัวเลขดัชนีความเชื่อมั่นผู้บริโภคของสหรัฐฯ เดือน มิ.ย. คาด +1.5% MoM เป็น 119 จุด วันพุธ ติดตาม ตัวเลขดุลบัญชีเดินสะพัดของไทยเดือน พ.ค. ตัวเลข Manufacturing PMI ของจีนเดือน มิ.ย. คาด -0.5% MoM เป็น 50.7 จุด  อัตราเงินเฟ้อทั่วไปของยูโรโซนเดือน มิ.ย. คาด +1.9% YoY ตัวเลขการจ้างงานภาคเอกชนโดย ADP เดือน มิ.ย. คาด +6 แสนตำแหน่ง (ลดลงจากเดือนก่อนที่ 9.78 แสนตำแหน่ง) ตัวเลขยอดขายบ้านรอปิดการขายของสหรัฐฯ เดือน พ.ค. คาด -1% MoM และตัวเลขปริมาณสต๊อกนำ้มันดิบของสหรัฐฯรายสัปดาห์ วันพฤหัสฯ ติดตาม ตัวเลข Caixin Manufacturing PMI ของจีนเดือน มิ.ย. คาดทรงตัว MoM ที่ 51.8 จุด ตัวเลข PMI ภาคการผลิตของเยอรมันเดือน มิ.ย. คาด +0.8% MoM เป็น 64.9 จุด ตัวเลข PMI ภาคการผลิตของอังกฤษเดือน มิ.ย. คาดทรงตัว ที่ 64.2 จุด ตัวเลขอัตราการว่างงานของยูโรโซนคาดทรงตัว MoM ที่ 8% ตัวเลข ISM PMI ภาคการผลิตของสหรัฐฯ เดือน มิ.ย. คาดทรงตัว MoM ที่ 61.0 จุด และตัวเลขการขอรับสวัสดิการว่างงานของสหรัฐฯรายสัปดาห์คาด 3.86 แสนคน (-6% WoW) วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน มิ.ย. คาด +6.75 แสนตำแหน่ง (+21% MoM) อัตราการว่างงานของสหรัฐฯ เดือน มิ.ย. คาด 5.7% (ลดลงจากเดือนก่อนหน้าที่ 5.8%) ตัวเลข Average Hourly Earnings ของสหรัฐฯ เดือน มิ.ย. คาด +0.3% MoM และ +3.6% YoY และถ้อยแถลงของประธาน ECB